เวลาเข้าห้องปัสสวะเสร็จแล้ว แต่พอนั่งต่อไปอีกไม่ถึงนาทีก็มีปัสสวะออกมาอีกนิดหน่อย หลังจากปัสสวะเสร็จแล้วเดินออกจากห้องน้ำ ไม่ถึง 5 นาที ปวดปัสสะวะอีกแล้วค่ะ พอไปเข้าห้องน้ำก็มีปัสสวะออกมาในปริมาณเยอะพอสมควร มีอาการปวดหลังข้างขวาล่างร่วมด้วยเป็นแปปๆก็หาย อยากทราบว่าแบบนี้จะเป็นโรคเบาหวานมั้ยค่ะ หรือเป็นโรคอะไรค่ะ มีวิธีการรักษายังไงได้บ้างค่ะ ขอบค่ะ
สวัสดีค่ะ อาการปัสสาวะบ่อย ปวดหลังร่วมด้วย อาจเกิดจาก1.การติดเชื้อทางเดินปัสสาวะ จะทำให้รู้สึกปัสสาวะบ่อย แต่ออกครั้งละน้อย และมักจะมีอาการแสบและปวดขณะปัสสาวะร่วมด้วย อาจมีอาการกลั้นปัสสาวะไม่ได้ ปัสสาวะไม่สุด ปัสสาวะขุ่น หรือปัสสาวะมีเลือดปน ปวดท้องน้อย ซึ่งอาจปวดร้าวไปหลังได้ ซึ่งสาเหตุของเชื้อ แบ่งเป็น- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์2. การดื่มน้ำมากไป ดื่มแอลกอฮอล์มากหรือเครื่องดื่มที่มีคาเฟอีนมากไป แต่ปริมาณของปัสสาวะมักจะมากตามด้วย3. โรคเบาหวาน โรคเบาจืด มักมีอาการหิวน้ำบ่อยร่วมด้วย และปริมาณของปัสสาวะจะมากตามด้วย4. กระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง อาจมีอาการกลั้นปัสสาวะไม่ได้ ปัสสาวะเล็ดราดร่วมด้วย5. นิ่วหรือก้อนเนื้อในกระเพาะปัสสาวะ หรือเนื้องอกมดลูก และไปกดเบียดกระเพาะปัสสาวะ ทำให้กระเพาะปัสสาวะเต็มเร็วขึ้น เลยทำให้ปวดปัสสาวะบ่อยขึ้นกว่าปกติ6. ไตเรื้อรัง ไตวาย มักมีอาการปัสสาวะบ่อยในช่วงกลางคืนมากกว่ากลางวัน และจะมีอาการอื่นๆ อีก เช่น หนังตาบวม ขาบวม เหนื่อยง่าย คลื่นไส้ อาเจียน เบื่ออาหาร เป็นต้น7. การมีความเครียด วิตกกังวล ก็จะทำให้มีความรู้สึกปวดปัสสาวะบ่อยไดหากอาการปัสสาวะบ่อยเพิ่งเกิดขึ้นไม่กี่วัน ก็อาจเกิดจากการติดเชื้อในทางเดินปัสสาวะได้ แต่หากเป็นมานานแล้ว หรือเป็นๆ หายๆ บ่อยๆ ก็ควรไปพบแพทย์เพื่อตรวจและรักษาตามสาเหตุค่ะ